《谢景思提举见过用药寮韵赋三诗寄谢 其三》
宋代·孙觌

行把长镵白木柄，慵眠下泽短辕车。柳围许大身空老，瓜地将芜手自锄。

三径苔荒无辙迹，一枝巢隐有林居。故人触热来相问，终日清风满废墟。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。